अनशन में ज्यादा भीड़ नहीं, अब रामदेव का सहारा  
मुंबई में अन्ना के अनशन में ज़्यादा भीड़ नहीं जुटने से टीम अन्ना परेशान है और लगता है कि अब भीड़ को जुटाने के लिए बाबा रामदेव के सहारा लिया जा रहा है।
मुंबई में चल रहे अन्ना के अनशन में ज़्यादा भीड़ नहीं जुटने से टीम अन्ना परेशान है और लगता है कि अब भीड़ को जुटाने के लिए बाबा रामदेव के सहारा लिया जा रहा है। बाबा रामदेव के अन्ना के समर्थन में जल्द ही मुंबई पहुंचने की बात कही जा रही है। यह बात चौंकाने वाली भी है क्योंकि अन्ना एक बार पहले कह चुके हैं कि उनके रामदेव के आंदोलन अलग−अलग हैं और वो उनके साथ नहीं हैं। लेकिन, रामदेव को भीड़ जुटाना आता है और अन्ना के तीन दिनों के इस अनशन का अगर कोई असर संसद पर होगा तो जनता की भीड़ से ही होगा। और इस वक्त भीड़ की ही सबसे ज़्यादा जरूरत टीम अन्ना को है। लेकिन, पहले दिन, इस मामले में कम से कम टीम अन्ना कोई बड़ा स्कोर नहीं खड़ा कर पाई।  रामलीला मैदान में धरना और अनशन कर रही टीम अन्ना की उम्मीदों से उलट दूसरे दिन भी सुबह के समय बेहद कम लोग मैदान पहुंचे। टीम अन्ना की ओर से रामलीला मैदान में तीन दिन सुबह 10 बजे से शाम छह बजे तक धरने और अनशन का आयोजन किया है। अनशन के पहले दिन 27 दिसंबर को भी बेहद कम भीड़ थी और कार्यक्रम की शुरुआत में 90 मिनट का विलंब हुआ। मैदान में करीब साढ़े दस बजे तक मंच पर टीम अन्ना का कोई सदस्य नहीं पहुंचा था।   उल्लेखनीय बुधवार को रामलीला मैदान में टीम अन्ना की प्रमुख सदस्य किरण बेदी पहुंचने वाली हैं। दूसरे दिन के कार्यक्रम की शुरुआत में विलंब और कम भीड़ के बारे में टीम अन्ना के एक स्वयंसेवी ने कहा, कम भीड़ है। परंतु उम्मीद है कि लोग दिन चढ़ने के साथ घरों से बाहर निकलेंगे और मैदान का रुख करेंगे।